ЕЛЧĔК МУНИЦИПАЛЛĂ ОКРУГĔН АДМИНИСТРАЦИ ТЕРРИТОРИЙӖСЕНЕ ХӐТЛӐХ КӖРТЕС ТАТА АТАЛАНТАРАС ЕНӖПЕ ӖҪЛЕКЕН УПРАВЛЕНИН КӖÇӖН ТАЯПА ТЕРРИТОИ ПАЙӖН 2023 ÇУЛТА ТУСА ИРТЕРНӖ ТАТА 2024 ÇУЛТА ТУМАЛЛИ ӖÇСЕМ.

Кӗçӗн Таяпа территори уйрăмĕ 6 яла пӗрлештерет: Кĕҫĕн Таяпа, Таяпа Энтри, Каркалар, Кĕҫĕн Патреккел, Петровка, Çĕнĕ Тӱскел. Пӗтӗм çӗр лаптăкӗ **5 416** га, ӗçлесе илекен çӗр лапăкӗ - **5 198** га. Пурӗ **715** хуçалăх, вăл шутра **477** хуçалăхра çынсем пăрмаях пурнаççӗ, **238** хуҫалăхра вăхăтлă ҫеҫ пурăнаҫҫĕ е пушă.

Ял тăрăхĕнче **1 360** çын пурăнать, пăрмаях пурăнакансем **966** çын, вăй питти çынсем -**748** ҫын, пенсионерсем – **476**, ачасем -**141**, республика тулашне ӗçлеме çӱрекенсем - **31**, уйрăм предпринимателсем - **29**, харпăрхăйшĕн ĕҫлекесем - 37, нумай ачаллă çемьесем - **10**, пӗччен пурăнакан ватăсем – **22**. Çакна асăнса хăвармалла: 2024 ҫула Владимир Владимирович Путин Указĕ тăрăх эпир «Çемье ҫулталăкĕ» ятпа иртерĕпĕр. Пурте пĕлетпĕр ĕнтĕ ҫемье пурнăҫра чи йывăр ĕҫ. Çавăнпа та чысланă чухне эпир ытларах пĕрле нумай ҫул пурăнакан мăшăрсене аса илетпĕр. Пирĕн территори уйрăмĕнче 27 мăшăр 50 ҫул тата ыларах пурăнаҫҫĕ.

Администацинче **3** çын ĕҫленĕ, вӗсенчен пӗри çар учёчӗпе ӗçленĕ, паянхи куна иккĕн ĕҫлетпĕр. Вӗсем ял тăрăхӗнчи тӗрлӗ ӗçсене йĕркелесе пынă: **581** справка хатĕрленĕ, 97 тĕрлĕ организацисене ҫырусемпе тухнă, ответсем панă. Ял ҫыннисенчен килнĕ **3** ҫырăва пăхса тухса вăхăтра хурав панă. Тĕрлĕ банксене хуҫалăх кĕнеки ҫинчен 15 выписка ҫырса хатрленĕ.

Кӗçӗн Таяпа территорийĕн пайĕнче **326** ҫын ҫар учетĕнче тăрать, 2 ачана малтанхи учета илнӗ, **2** ҫамрăка салтака ăсатрăмăр, паянхи куна **2** ҫамрăк Раҫҫей ҫарĕнче службăра тăрать, **7**-ĕн Украинăри ятарлă ҫар операци зонинче. Ашшĕ-амăшĕ, тăванĕсем, юлташĕсем вĕсенпе ҫыхăну тытса тăни, отпуска килсен всемпе тĕл пулса калаҫни, вĕсене гуманитари пулăшĕвĕ пани, йывăр вăхăтра вĕсене пăртак та пулин пулăшу парать пуль тесе шутлатпăр.

**Демографи пăхса тухас пулсан:**

2022-мӗш çулта та 2023 ҫулта пирĕн тăрăхра пĕр ача та ҫуралман, пĕлтр 18 çын вилнӗ тата 7-шне ытти ялсемпе хуласенчен илсе килсе пытарнă (Кĕҫĕн Таяпа-13, Таяпа Энтри -8, Каркалар-2, Кĕҫĕн Патркелпе Петровка-1), виҫĕ мăшăр ҫемье ҫавăрнă, 90 çулпа пыраканнисем тата аслăраххисем 24, вӗсенчен 3-шӗ арçынсем. (Евдокимова Анисия Антоновнапа Скворцова Анастасия Ефимовна – кăҫал 100 ҫул тултараҫҫĕ) Администраципе культура ӗçченĕсем юбилярсене саламсем çитерсе савăнтарнă.

Пушар машини тытса тăма кашни хуҫалăхран 350 тенкĕ укҫа путаратпăр. Пурĕ – **129 193,00** тенкĕ путарăннă.

Пĕтернĕ:

1. водитĕле ĕҫ укҫи - 96 000 тен.

2. ГСМ 13 197,00 тен.

3. Авто/запч. - 19 996,00 тен.

Ял тăрăхӗнче 7 шыв башни, вӗсенчен 496 хуçалăх шыв илет (258+189+49), ыттисем килти тарасасенчен тата ҫăлкуҫсенчен илеҫҫĕ. Паянхи куна 5 шыв башни тĕпрен юсанă хыҫҫăн ĕҫлет. Шывпа тивĕҫтерекен башньăсене хамăр вăйпа тытса тăратпăр, тăкакĕсем паллах сахал мар. Шывшăн укҫа тӳлетпĕр: ҫын пуҫне -100 тен., ĕнешĕн-50 тен., пăру, сурăх, качака - 20 тен, лаша - 30 тен. Çакна асăнса хăвармалла: пăсăлсан, вансан кĕске вăхăтрах туса хунă ĕҫре хутшăнакансене тав сăмахĕ калас килет.

**Социаллă объктсем:**

2 культура çурчӗ, 2 ял библиотеки 3 фельдшерпа акушер пункчӗ, 1 почта пайӗ, 5 лавкка, 1 памятник, 3 обелиск. Вĕсен йĕри-тавра яланах тирпей-илем хуçаланать.

Ял тăрăхĕнче пурăнакансем «Сад памяти», «Посади дерево», «Зеленая весна» «Вода России» акцисене хастар хутшăнса урамсене, ҫыран хĕррисене тирпей – илем кĕртнĕ. Кĕҫĕн Таяпа ялĕнче Нижняя урамĕ ҫывăхĕнчи ҫырана ҫĕвĕпех тасатма тиврĕ. Кашни ялтан эрнене пĕрре мусор тиесе тухса каяҫҫĕ. Хĕллехи кун урамсене юртан тасатса тăнă.

Çĕнĕ ҫула та хамăр кил-ҫуртсене илемлетсе кĕтсе илесси йăлана кĕчĕ, ҫак ĕҫе ялсенчи чылай хуҫалăхсем хутшăнаҫҫĕ, районти конкурса хутшăнса малти вырăнсене ыйшăннаҫҫĕ. Кĕҫĕн Таяпа библиотеки культура ҫурчĕумне илем кӱрсе республика конкурсне хутшăнса иккĕмĕш вырăн йышăнма пултарчĕ.

Иртнĕ ҫулта Таяпа Энтринчи Арманкас урама **634 130** пин тенкӗллӗх вак чул сарнă.

Кĕҫĕн Патреккел ялĕ ҫумĕнчи 65 сотый ҫĕр ҫинче борщевика тасатнă.

Таяпа Энтрипе Елчĕк ялĕсем хушшинчи асфальтлă ҫула тĕпрен юсанă.

Пуҫаруллă бюджет программи вырăнта курăмлă ĕҫсем пурнăҫлама май парать. **2023 çулта территори уйрăмĕ программăна хутшăнса:**

- Таяпа Энтри ялĕнче Арманкас урамĕнчи ҫĕр кĕперне тĕпрен - **659 846** тенкĕлĕх юсанă (халăхран пухăннă укҫа 66 000,00 тенкĕпе танлашать);

- Карклар ялĕнче ФАП ҫумĕнчи пулĕме - **476 460** тенкĕлĕх тĕпрен юсанă («Авангард» яваплă оществи хывнă укҫа 47 646,00 тенкĕпе танлашать);

- Кĕҫĕн Патриккел ялĕнче Советская урамри çула **- 304 995** тенкĕлĕх вак чул сарнă (халăхран, Зайламов А.П. хунă укҫа 30 500,00 тенкĕпе танлашать);

- Кĕҫĕн Таяпа ялĕнче Новая урама **220 959,00** тенкĕлĕх вак чул сарнă (халăхран пухăннă укҫа 22 100 тенкĕпе танлашать).

Ял тăрăхĕнче 11 хресченпе фермер хуçалăхĕ, 3 ял-хуçалăх предприятийĕ, 2 выльăха пусса тирпейлекен цех ĕçлет.

Хресченпе фермер хуçалăхӗсем: Головин Б.П. -789 га, Петров А.В. – 638 га, Тетмуков Ю.А. – 548 га, Щипцов В.Н. - 76 га, Гладков А.Г. - 72 га, Шадриков А.Ф. – 67 га, Викторов А.Ю. – 50 га, Зайламов А.Н – 32 га, Галкин В.И. – 31 га, Шашкова Л.В. – 31 га, Севриков А.В. - 26 га, хуçалăх предпрятисем: ООО «Авангард» - 1 310 га, ЗАО «Прогресс» - 644 га, ООО «Урожай» -84 га çинче тĕш- тырă, утă, пахча- çимĕç туса илеççĕ.

Килти хуҫалăхсене пăхса тухсан кăҫалхи январь уйăхне Кĕҫĕн Таяпа территори уйрăмĕнче 459 шултра мăйракаллă выльăх, вĕсенчен 227 ĕне, пĕлтĕр 241 ĕне пулнă (КТ- 121, ТЭ-37, Каркалар-61, Петровка-9, Çĕнĕ Тӱскел- 6), лаша -20, 33 сысна, сурăхсемпе качакасем - 584.

Çавăн пекех Кĕçĕн Таяпа ял тăрăхĕ активистсемпе пĕрле ял тăрăхĕнче, районта, республикăра иртекен спорт тата культура мероприятийĕсене хастар хутшăнса пычĕ. Асăнса хăвармалла: территори уйрăмĕ пĕлтĕр ытти территори пайĕсем хушшинче спартакиатăра 1 – мĕш вырăн ыйшăнче. Унта хутшăннисене пурне те питĕ пысăк тав. Тата пирĕн территори уйрăмнче хастар та пултаруллă ҫамрăксем пур. Чăваш Республики Пуҫлăхĕн хушăвĕпе 4 ҫамрăк ҫулсерен паракан стипендине илме тивĕҫрĕҫ. Вĕсем: Алина Ильина, Ксения Воробьева, Наталия Муллина, Анна Симакова.

**Кăçалхи, 2024- мĕш çула лартнă тĕллевсем:**

Ял-тăрăхĕнчи масарсемпе памятниксене тирпей-илем кӳртесси;

Кĕҫĕн Таяпа ялĕнчи Комсомольская урамма вак чулпа çул сарасси;

**Çавăн пекех «Вырăнти пуҫаруллă бюджет» программăпа:**

Кĕçĕн Таяпа ялĕнче масар ҫине 737 952,00 тенкĕллĕх пӱрт лартмалла, Молодежная урамма –**589 806,00** тенкĕлĕх вак чулпа çул сармалла;

Таяпа Энтри ялĕнче клупа 1 246 160 тенкĕллĕх газ кĕртмелле, ăшăтма - 5 16 930 тенкĕллх ĕҫсем тумалла, масар ҫине каякан ҫулсене пĕри – 946 799,00 тенкĕллĕх, тепри 701 722тенкĕлĕх тата Арманкас урамĕнчи пралкана 162 940 тенкĕллĕх вак чул сармалла;

Карклар ялĕнче - масар йĕри тавра 1 062 558,00 тенкĕллĕх сетка тытмалла, ача-пăчапа спорт лапамĕ - 436 404 тенкĕллĕх лартмалла.

- **«Ремонт грунтовой дороги по ул. Зеленая п. Новое Тоскаево Яльчикского муниципального округа Чувашской Республики» на сумму -** 1 237 984,00 руб.;

- **«Устройство уличного освещения п. Новое Тоскаево Яльчикского муниципального округа Чувашской Республики» на сумму -** 106 334,00

Çак ĕҫсене йĕркелесе ертсе пынă ҫĕрте хутшăннă ентешсене пурте те хамăр енчен тата ял йыш ячĕпе тав сăмахĕ калатпăр.

Паллах, малалла та пирĕн ĕçлемелли нумай. Ял-халăхĕпе, районти пайсен, район ертӳçисемпе килĕштерсе ĕçлесессĕн, эпир палăртнă тĕллевсене пурнăçланасса шанатпăр.

Пурне те итленӗшӗн тав!